**210318**

**Қауым деген не?**

***«Лаудікидегі қауымның періштесіне былай деп жаз:***

***Бұл — «Аумин» деп те аталатын Мәсіхтен хабар. Ол — шындықты жариялап, шейіт болған адал да шынайы Куәгер әрі Құдайдың жаратылысының Билеушісі.»***

***(Аян 3:14)***

Лондондағы Киелі Пауыл шіркеуіне бару мүмкіндігіңіз болса, суретші Холман Хант салған суретті міндетті түрде көруіңіз керек - бұл менің сүйікті суреттерімнің бірі. Суретші - сол қолында шам ұстаған, ағылшын коттеджінің есігін қағып тұрған Исаны бейнелейді. Ол бұл суретті Лаудікидегі қауымға арналған сәлемхаттағы қорытынды сөздеріне негіздеді. Бұл сөзінде Иса: «Міне, Мен есік алдына келіп, қағып тұрмын. Кімде-кім даусымды естіп, есік ашса, Мен оның жан дүниесіне еніп, онымен бірге «дастарқандас» боламын; ол да рухани нәр алып, Менімен тығыз байланыста болады.» (Аян 3:20). Уағыздаушылардың көпшілігі осы аятты келтіріп, Иса сіздің жүрегіңіздің есігін қағып тұр деп болжайды. Бұл рас болғанымен, контекст тағы басқа бір ойды білдіреді.

Негізінде, Иса ағылшын коттеджінің есігінде тұрған жоқ еді, ол Лаудікидегі қауымға қайта оралғысы келген еді. Қауым жетекшілері Исаны есіктен шығарып жіберді, бірақ ол бәрібір қайтадан кіргісі келген сияқты.

Жохан олардың “ сорлы бейшара, рухани жарлы, жалаңаш әрі соқыр екендерін” жазды. Соқыр? Бұл ежелгі римдік қалада бүкіл әлемге әйгілі болған көзге жағатын шипалы май жасалды.

Мен жақында Иса Мәсіхтің біздің көптеген қауымдарымызбен байланысы туралы ойладым. Соңғы күндері көптеген адамдар жолдан таюшылық кесірінен сенімнен алшақтайтыны рас. Сондай-ақ, кейбіреулер «қауым менің қажеттіліктерімді қанағаттандырмайтындықтан» үшін бас тартатыны рас.

Осыған байланысты мынандай сұрақ туындайды: «Қауым деген не?». Бұл сөз Елшілердің істері кітабында 88 рет кездеседі, грекше бұл сөздің мағынасы “шақырылғандар” дегенді білдіреді. Дәл осы сөзді Эфес қаласында Пауылға қарсы айқайлаған адамдар тобы қолданды. Бірақ сенім тұрғысынан қауым дегеніміз – бұл анонимді күнәкарлар жиналысы сияқты.